THCOM ไตรมาส 2 พลิกกำไร 309 ลบ. รับ FX พุ่ง-ต้นทุนลด
THCOM ไตรมาส 2 พลิกกำไร 309 ลบ. รับกำไรจากอัตราแลกเปลี่ยนพุ่ง 223.3% และต้นทุนขายลดลง 41.90% ส่วนงวด 6 เดือนแรกอยู่ที่ 359.87 ลบ.
THCOM ไตรมาส 2 พลิกกำไร 309 ลบ. รับกำไรจากอัตราแลกเปลี่ยนพุ่ง 223.3% และต้นทุนขายลดลง 41.90% ส่วนงวด 6 เดือนแรกอยู่ที่ 359.87 ลบ.
5 ส.ค. 2565

บริษัท ไทยคม จำกัด (มหาชน) หรือ THCOM รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

สำหรับไตรมาส 2/65 บริษัทฯ มีกำไรสุทธิอยู่ที่ 309.27 ล้านบาท พลิกมีกำไรจากขาดทุนในไตรมาส 2/64 ที่ขาดทุน 41.31 ล้านบาท มาจากรายได้จากการให้บริการอินเทอร์เน็ตและสื่อ อยู่ที่ 8 ล้านบาท เพิ่มขึ้นจากไตรมาส 2/64 ที่อยู่ 7 ล้านบาท เนื่องจากมีรายได้จากการให้บริการเช่าแพลตฟอร์ม eSport เพิ่มขึ้น นอกจากนี้บริษัทฯ มีกำไรจากอัตราแลกเปลี่ยนในไตรมาส 2/65 อยู่ที่ 229 ล้านบาท เพิ่มขึ้น 223.3% จากไตรมาส 2/64 อยู่ที่ 71 ล้านบาท
อีกทั้งต้นทุนขายและการให้บริการ อยู่ที่ 377 ล้านบาท ลดลง 41.9% จาก 650 ล้านบาท ในไตรมาส 2/64 เป็นผลมาจากการลดลงของรายได้ต้นทุนผลประโยชน์ตอบแทนแก่กระทรวงดิจิทัลเพื่อเศรษฐกิจและสังคม และต้นทุนของค่าเสื่อมราคาดาวเทียมหลังจากการสิ้นสุดของสัญญาดำเนินกิจการดาวเทียมสื่อสารภายในประเทศ
นอกจากนี้มีค่าใช้จ่ายในการขายและบริหารรวมค่าตอบแทนกรรมการและผู้บริหาร ในไตรมาส 2/65 อยู่ที่ 188 ล้านบาท ลดลง 15.2% จาก 222 ล้านบาท ในไตรมาส 2/64 โดยมีสาเหตุหลักมาจากการลดลงของค่าใช้จ่ายทางกฎหมาย และการลดลงของค่าใช้จ่ายขายและบริหารทั่วไปจากการควบคุมค่าใช้จ่ายที่มีประสิทธิภาพ